**Indbydelse til mega-sleep-over i Sanderum**

**Torsdag den 21. november til fredag den 22. november** vil vi gerne invitere pigerne i flokken til en overnatning i Sanderum sognegård.

Vi begynder kl. 16.30 med at holde et almindeligt spejdermøde, hvor vi bl.a. skal lave vores aftensmad. Herefter spiser vi sammen, smører madpakker og hygger lidt bagefter. Omkring kl. 19.30 gør vi klar til at gå i seng. Vi skal sove på gulvet i den lille og/eller den store sal i sognegården. Dagen slutter selvfølgelig med en god godnathistorie, og vi voksne sover sammen med pigerne. Næste morgen står vi op og spiser morgenmad i god tid til, at vi kan følge pigerne i skole, så de er ved deres klasser inden klokken 8.00.

Mega- sleep-overen er den sidste del af mærket ”Mig og mine spejderveninder”. Vi håber virkelig, I forældre vil bakke op om arrangementet og lade jeres piger sove i sognegården, selvom det er dagen inden en skoledag (OBS kun én dag før det er weekend).

**Medbring:** Liggeunderlag, sovepose/dyne, hovedpude, sovedyr, nattøj, toiletsager, skiftetøj, skoletaske pakket til en fredag, en tom madkasse.

Sovegrejet kan hentes i sognegården fredag indtil kl. 18.00. Den sædvanlige indgangsdør til sognegården vil stå ulåst i denne periode.

**Prisen er 60 kr.** som dækker aftensmad, morgenmad og en madpakke. Pengene indbetales sammen med tilmeldingen på medlemsservice. (Link til tilmeldingen)

**Tilmelding senest torsdag d. 14. november.** Vi vil også gerne vide, hvis jeres datter ikke kommer.

Vi har selvfølgelig vores telefoner tændt under turen.

Pernille: 20941540

Ane: 20618733

Vi glæder os meget til at prøve noget, der også er nyt for os.

**Pigespejderhilsener**

**Pernille og Ane**